बोलीं- कोई भी बच्चा पब्लिक फिगर नहीं होता, लाइमलाइट में आने के लिए राहा बहुत छोटी है
Alia Bhatt Daughter Privacy; How Does Alia Bhatt Handle Her Daughter's Privacy As A Celebrity? आलिया भट्ट ने बताया कि वो अपनी बेटी राहा की फोटो सोशल मीडिया पर शेयर क्यों नहीं करती। आलिया और रणबीर कपूर की बेटी राहा का जन्म 6 नवंबर 2022 को हुआ था।
हाल ही में एक इंटरव्यू में आलिया भट्ट ने बताया कि वो अपनी बेटी राहा की फोटो सोशल मीडिया पर शेयर क्यों नहीं करती। आलिया और रणबीर कपूर की बेटी राहा का जन्म 6 नवंबर 2022 को हुआ था।
आलिया ने राहा के जन्म के समय से ही पैपराजी से रिक्वेस्ट की थी कि वो राहा की फोटो क्लिक न करें। इस वजह से राहा 6 महीने की हो गईं हैं लेकिन अब तक उनकी फोटो सोशल मीडिया पर कहीं भी पोस्ट नहीं की गई है।
राहा को दुनिया के सामने कब तक नहीं लाना है ये क्लियर है- आलिया 
वोग को दिए इंटरव्यू में आलिया ने कहा- मैं और रणबीर फिलहाल किसी भी तरह की स्पॉटलाइट में नहीं आना चाहते। हम राहा के साथ ज्यादा से ज्यादा वक्त बिताना चाहते हैं।
मैं और रणबीर इस बात को लेकर बिल्कुल क्लियर हैं कि हम कब तक राहा को पब्लिक की नजर में नहीं लाना चाहते। फिलहाल मैं अपनी छोटी सी बेटी से जुड़ी कोई भी बात शेयर नहीं करना चाहती।
अब ज्यादातर लोग मुझे राहा की मम्मी बुलाते हैं, मुझे ये सुनने में काफी क्यूट लगता है। लेकिन, अभी मैं बाहरी दुनिया को राहा के बारे में सिर्फ इतना ही बता सकती हूं कि मैं उसकी मां हूं।
राहा के बारे में बात करने में सहज नहीं हूं- आलिया 
वोग को दिए इंटरव्यू में आलिया ने बताया कि वो अपनी बेटी को लेकर मीडिया से बात करते में अभी सहज नहीं हैं। उन्होंने बताया कि वो उन सभी लोगों के लिए काफी ज्यादा प्रोटेक्टिव हैं जिनसे वो प्यार करती हैं, खासकर राहा के लिए। उन्होंने कहा- मैं अपनी बेटी के बारे में फिलहाल किसी से बात नहीं करना चाहती और इसलिए मैं खुद भी उसकी फोटो पोस्ट नहीं करती हूं।
कोई भी बच्चा पब्लिक फिगर नहीं होता- आलिया 
आलिया ने आगे कहा- मेरा मानना है कि कोई भी बच्चा पब्लिक फिगर या पब्लिक पर्सनैलिटी नहीं होता है। फिलहाल, मैं और रणबीर यही मानकर चल रहे हैं। आगे देखते हैं कि चीजें हमारे लिए कैसे बदलती हैं। हमें एक इंडिविजुअल के तौर पर भी समझदार और प्रैक्टिकल होना हगा।
हम राहा को दुनिया की नजरों से बचा नहीं रहे हैं। लेकिन, अभी इन चीजों के लिए वो बहुत छोटी है। मुझे खुशी है कि लोगों ने अब तक हमारी प्राइवेसी की रिस्पेक्ट की है।
लंदन ट्रिप के दौरान पैपराजी ने हमारी प्राइवेसी की रिस्पेक्ट की- आलिया 
आलिया ने इंटरव्यू के दौरान ये भी बताया कि उनकी फैमिली की लंदन ट्रिप के दौरान भी पैपराजी ने उनकी फैमिली की प्राइवेसी की रिस्पेक्ट की। आलिया ने बताया- मैं ये मानती हूं कि हम सब एक ही इंडस्ट्री का हिस्सा हैं। पैपराजी भी मेरा परिवार हैं।
जब हम लंदन से वापस लौट रहे थे, तब एयरपोर्ट पर सभी ने अपने कैमरे नीचे कर लिए थे। मुझे इस बात की फिक्र थी लेकिन राहा की एक भी पिक्चर ऑनलाइन वायरल नहीं हुई।
फरवरी में बिना परमिशन के ली गई थी राहा की फोटो
आलिया ने आगे बताया- हालांकि, फरवरी में हमारे पड़ोस से बिना परमिशन के राहा की फोटोज ली गईं। इस बात से हम सब काफी परेशान थे। न्यूज पोर्टल को लोगों की प्राइवेसी को लेकर थोड़ा और संवेदनशील होना चाहिए। मुझे लगता है धीरे-धीरे लोग ये समझने लगे हैं कि कोई पब्लिक पर्सनैलिटी है इसका ये मतलब नहीं है कि उसकी कोई बाउंड्री नहीं है।
फरवरी में जो हुआ, उसे लेकर नाराज नहीं हूं- आलिया 
हर पब्लिक फिगर की भी अपनी पर्सनल लाइफ होती है। आज जब भी हम कभी बाहर निकलते हैं, चारों तरफ कैमरे लगे होते हैं। लोगों को लगता है कि हम बाहर आएं हैं, इसका मतलब है कि हम फोटो क्लिक कराने के लिए रेडी हैं लेकिन ऐसा हर बार नहीं होता। लेकिन, ऐसा होने से कोई भी रोक तो नहीं सकता।
मेरे मन में फरवरी में हुए इंसिडेंट के लिए कोई गुस्सा या नाराजगी नहीं है और न ही मैं उस बात को लेकर अपसेट हूं। मुझे जो कहना था वो मैं कह चुकी हूं, और मुझे नहीं लगता कि मैं कुछ ज्यादा मांग रही हूं।